Številka: 110-30/2024

Datum: 11. 4. 2024

Cankarjev dom, kulturni in kongresni center, objavlja razpis za **pet oseb** na delovnem mestu

**SNAŽILKA (J032001 - ČISTILKA II)** v oddelku za splošno vzdrževanje**,** šifra 36 iz Kataloga delovnih mest Cankarjevega doma.

Delovno razmerje z eno osebo bo sklenjeno s polnim delovnim časom **za nedoločen čas** z 2-mesečnim poskusnim delom.

**Naloge delovnega mesta** so predvsem:

* čiščenje prostorov: dvorane, odri, delavnice, sanitarije in drugi prostori, ki so namenjeni obiskovalcem
* strojno čiščenje talnih oblog.

**Pogoji, ki jih morajo kandidati izpolnjevati za zasedbo delovnega mesta:**

* zaključena osnovna šola
* znanje slovenščine na nivoju osnovnošolske izobrazbe ali opravljen preizkus znanja slovenskega jezika na osnovni ravni

Če kandidat ob prijavi na delovno mesto ne razpolaga z ustreznim potrdilom o znanju slovenskega jezika, se pogodba o zaposlitvi lahko sklene z razveznim pogojem, če ga ne pridobi najpozneje v roku 6 mesecev od nastopa dela.

Glede na zgoraj navedene pogoje morajo kandidati predložiti:

* **prijavo z navedbo delovnega mesta, na katerega se prijavljajo in kratek življenjepis**
* **fotokopijo potrdila (dokazila) o doseženi izobrazbi.**

Razpisna komisija bo strokovno usposobljenost kandidatov presojala na podlagi dokazil priloženih k prijavi in na podlagi razgovora s kandidati.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Izhodiščni plačni razred za razpisano delovno mesto po Aneksu h Kolektivni pogodbi za kulturne dejavnosti v Republiki Sloveniji (Uradni list RS, št. 136/22 z dne 25. 10. 2022): **12** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno petka, 26. aprila 2024**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov cd.vlozisce@cd-cc.si.

Kandidati bodo o izbiri pisno obveščeni v zakonsko določenem roku. Za informacije pokličite na: (031) 483 936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.